**Jan Ščotka** (s. 20. toukokuuta 1996 Vsetín, Tšekki) on tšekkiläinen jääkiekkopuolustaja, joka pelaa kotimaassaan Extraliga-joukkue HC Kometa Brnossa.

Ura
---

### Seuraura

Ščotka on HC Vsetínin kasvatti. Hän pelasi kauden 2011–2012 suurimmaksi osaksi seuran B-nuorissa, mutta Ščotka pelasi osan kaudestaan myös C-nuorissa, joiden tehokkain puolustaja hän oli tehtyään yli piste per peli -tahdilla 16 ottelussa tehot 9+11=20. Kaudella 2012–2013 Ščotka oli Vsetínin B-nuorten tehokkain puolustaja tehoilla 9+18=27, joilla hän jakoi koko Tšekin B-nuorten sarjan puolustajien pistepörssin neljännen sijan HC Vítkovicen Lukáš Klokin kanssa. Ščotka debytoi samalla kaudella myös vain 16-vuotiaana seuran miesten joukkueessa Tšekin kolmanneksi korkeimmalla sarjatasolla 2. česká hokejová ligassa, jossa hän pelasi kaksi runkosarja- ja yhden playoff-ottelun tehden niissä yhden maalin. Kauden 2013–2014 Ščotka pelasi Vsetínin A- ja B-nuorissa. Hän oli seuran B-nuorten eniten maaleja tehnyt puolustaja yhdeksällä osumallaan.

Toukokuussa 2014 Ščotka teki monivuotisen ammattilaissopimuksen Extraliga-joukkue HC Pardubicen kanssa. Hän teki Extraliga-debyyttinsä runkosarjan avauskierroksella 12. syyskuuta 2014 vieraissa HC Třineciä vastaan. Ščotka merkittiin joukkueensa kakkospuolustajapariin Václav Benákin viereen. Hän sai ottelussa jääaikaa 12.54 minuuttia ja Ščotka keräsi teholukeman +1. Hän teki pääsarjauransa ensimmäisen maalin Mestarien liigassa 7. lokakuuta 2014 vieraissa italialaista HC Bolzanoa vastaan. Ensimmäisen Extraliga-maalinsa Ščotka teki 23. marraskuuta 2014 vieraissa HC Sparta Prahaa vastaan. Kaikkiaan hän pelasi liigassa tulokaskautensa aikana 42 runkosarjaottelua tehopistein 1+6=7 ja yhdeksän playoff-ottelua ilman tehopisteitä. Mestarien liigassa Ščotka pelasi kaksi ottelua tehden yhden maalin. Hän pelasi osan kaudestaan myös Pardubicen A-nuorissa, joiden sisäisen tehotilaston Ščotka voitti lukemalla +7.

Ščotka pelasi Pardubicessä neljä kautta. Hän kävi myös kahdella kaudella yhteensä kymmenen ottelun verran hakemassa pelituntumaa sarjatasoa alempaa 1. česká hokejová ligan LHK Jestřábi Prostějovista. Kaudeksi 2018–2019 Ščotka siirtyi jatkamaan Extraliga-uraansa kaksivuotisella sopimuksella HC Litvínoviin. Hän oli joukkueen tehokkain puolustaja tehoilla 7+11=18. Ščotka jakoi playouteissa Litvínovin sisäisen tehotilaston voiton kolmen muun pelaajan kanssa lukemalla +6. Kaudella 2019–2020 hän nousi joukkueen varakapteeniksi. Ščotka oli viidellä osumallaan Litvínovin eniten maaleja tehnyt puolustaja Tomáš Pavelkan ja Adam Jánošíkin kanssa. Maaliskuussa 2020 hän teki seuran kanssa vuoden mittaisen jatkosopimuksen.

Kaudella 2020–2021 Ščotka teki Extraligan yhden kauden piste-ennätyksensä tehoilla 10+14=24, joilla hän oli Litvínovin tehokkain puolustaja. Ščotka jakoi koko liigan puolustajien pistepörssin kahdeksannen sijan HC Olomoucin Jiří Ondrušekin ja HC Sparta Prahan David Němečekin kanssa. Hänen maaleistaan kolme syntyivät puolustajalle varsin harvinaisesti kypärätemppuna runkosarjan toiseksi viimeisellä kierroksella 5. maaliskuuta 2021 HC České Budějovicea vastaan. Ščotkan ensimmäinen ja kolmas maali syntyivät ylivoimalla ja hänen toinen osumansa jäi Litvínovin 7–3-voittoon päättyneen ottelun voittomaaliksi.

Ščotka siirtyi kaudeksi 2021–2022 kaksivuotisella sopimuksella SM-liigajoukkue JYPiin. Hänet nimettiin joukkueen kapteeniksi. Ščotkan valinta oli hieman yllättävä, sillä hän aloitti vasta ensimmäisen kautensa SM-liigassa.

Kesäkuussa 2022 Ščotka päätti käyttää sopimuksessaan olleen option ulkomaille siirtymisestä ja jättää JYPin. Hän palasi kaudeksi 2022–2023 kotimaahansa ja siirtyi kolmivuotisella sopimuksella Extraliga-joukkue HC Kometa Brnoon. Ščotka kertoi seuran tiedotteessa jättävänsä JYPin, joska joukkueen valmennusjohto vaihtui ja toimintatavat muuttuivat niin, että hän ei uskonut asioiden etenevän aivan toivomallaan tavalla. Ščotka ei omien sanojensa mukaan olisi myöskään saanut enää yhtä paljon peliaikaa kuin edellisellä kaudella.

### Maajoukkueura

Ščotka edusti Tšekkiä MM-kilpailuissa vuonna 2022, jolloin hän voitti pronssia. Ščotka putosi lopulta viimeisten joukossa vuoden 2021 lopullisesta MM-joukkueesta. Hänet valittiin myös Tšekin varapelaajaksi Pekingin olympiakisoihin 2022. Yhteensä Ščotka on pelannut 31 A-maaottelua tehopistein 1+3=4. Hän teki A-maajoukkuedebyyttinsä 22. huhtikuuta 2021 Wienissä pelatussa harjoitusottelussa Itävaltaa vastaan. Ščotka merkittiin heti Tšekin ykköspuolustajapariin Andrej Šustrin viereen. Hän keräsi joukkueensa 0–5-voittoon päättyneestä ottelusta teholukeman +2. Ensimmäisen A-maajoukkuemaalinsa Ščotka teki Euro Hockey Challengessa 8. huhtikuuta 2022 Linzissä Itävaltaa vastaan. Hän sai ottelussa myös kakkossyöttöpisteen Matěj Blümelin tekemään avausmaaliin.

Ščotka pelasi myös alle 20-vuotiaiden MM-kilpailuissa vuosina 2015 ja 2016. Hän pelasi myös alle 18-vuotiaiden MM-kilpailuissa vuonna 2014, jolloin Ščotka voitti hopeaa. Hän pelasi myös Ivan Hlinkan muistoturnauksessa vuonna 2013, jolloin Ščotka voitti pronssia. Hän pelasi samana vuonna myös World Junior A Challengessa. Yhteensä Ščotka on pelannut 35 nuorten ja 29 poikien maaottelua. Hän on toiminut Tšekin alle 19-vuotiaiden maajoukkueen kapteenina.

Pelityyli
---------

Ščotkan entisen seuran JYPin urheilutoimenjohtaja Mikko Viitasen mukaan on hän erinomainen yleispuolustaja, joka oli edellisessä joukkueessaan HC Litvínovissa selkeä kärkipuolustaja. Viitasen mukaan Ščotka on monikäyttöinen pelaaja vahvan luistelunsa, kamppailuvoimansa ja selkeän kiekollisen pelinsä ansiosta. Viitasen mukaan hän pelaa peliä hyvällä asenteella ja hänen peliotteensa on todella aktiivinen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | HC Vsetín | Tšekki II | 2 | 1 | 0 | 1 | 4 | 1 | 0 | 0 | 0 | 0 |
| 2013–2014 | HC Vsetín | Tšekki U20 | 22 | 3 | 6 | 9 | 29 | – | – | – | – | – | U18 | 6 | 0 | 0 | 0 | 2 |
| 2014–2015 | HC Pardubice | Tšekki U20 | 13 | 4 | 7 | 11 | 8 | – | – | – | – | – | JMM | 5 | 0 | 0 | 0 | 4 |
|  | HC Pardubice | ČEL | 42 | 1 | 6 | 7 | 14 | 9 | 0 | 0 | 0 | 2 |
| 2015–2016 | HC Pardubice | ČEL | 47 | 2 | 3 | 5 | 28 | – | – | – | – | – | JMM | 5 | 0 | 0 | 0 | 0 |
|  | HC Šumperk | Tšekki I | 2 | 0 | 1 | 1 | 0 | – | – | – | – | – |
|  | LHK Jestřábi Prostějov | Tšekki I | 1 | 0 | 0 | 0 | 0 | – | – | – | – | – |
| 2016–2017 | HC Pardubice | ČEL | 49 | 3 | 5 | 8 | 41 | – | – | – | – | – |
| 2017–2018 | HC Pardubice | ČEL | 34 | 1 | 1 | 2 | 8 | 6 | 0 | 0 | 0 | 0 |
|  | LHK Jestřábi Prostějov | Tšekki I | 9 | 1 | 4 | 5 | 2 | – | – | – | – | – |
| 2018–2019 | HC Litvínov | ČEL | 52 | 7 | 11 | 18 | 28 | – | – | – | – | – |
| 2019–2020 | HC Litvínov | ČEL | 46 | 5 | 8 | 13 | 12 | – | – | – | – | – |
| 2020–2021 | HC Litvínov | ČEL | 52 | 10 | 14 | 24 | 18 | 3 | 0 | 0 | 0 | 0 |
| 2021–2022 | JYP | SM-liiga | 51 | 1 | 7 | 8 | 55 | – | – | – | – | – | MM | 10 | 0 | 1 | 1 | 2 |
| 7 kautta | yhteensä | ČEL | 322 | 29 | 48 | 77 | 149 | 18 | 0 | 0 | 0 | 2 |
| 1 kausi | yhteensä | SM-liiga | 51 | 1 | 7 | 8 | 55 | – | – | – | – | – |

Lähteet
-------

* Jan Ščotka The Internet Hockey Databasessa (englanniksi)
* Jan Ščotka Eurohockey-sivustolla (englanniksi)
* Jan Ščotka *Elite Prospects*. Everysport Media Group AB.  (englanniksi)

### Viitteet

1. ↑  JYP Kausikirja 2021 - Jan Scotka 24 *youtube.com*.  2.9.2021. JYP Jyväskylä Oy. Viitattu 25.11.2021.
2. 1 2  Jan Scotka *liiga.fi*. Jääkiekon SM-liiga Oy. Viitattu 18.7.2021.
3. 1 2 3 4 5 6 7  Jan Ščotka *Elite Prospects*. Everysport Media Group AB.  (englanniksi)
4. ↑  Elite Prospects - HC Vsetin U16 *eliteprospects.com*. Everysport Media Group AB. Viitattu 18.7.2021. (englanniksi)
5. ↑  Elite Prospects - Czech U18 Stats 2012-2013 *eliteprospects.com*. Everysport Media Group AB. Viitattu 18.7.2021. (englanniksi)
6. ↑  Elite Prospects - HC Vsetin U18 *eliteprospects.com*. Everysport Media Group AB. Viitattu 18.7.2021. (englanniksi)
7. ↑  Hrabal, Jan: Do Pardubic přišel mládežnický vicemistr světa Jan Ščotka *hcdynamo.cz*.  26.5.2021. PARDUBICE:  HOCKEY CLUB DYNAMO PARDUBICE a.s. Viitattu 18.7.2021. (tšekiksi)
8. ↑  Rozestavení: HC Oceláři Třinec - HC ČSOB Pojišťovna Pardubice, 12.09.2014 *Hokej.cz*.  12.9.2014. BPA sport marketing a.s. ve spolupráci s eSports.cz, s.r.o. Viitattu 18.7.2021. (tšekiksi)
9. ↑  HC Oceláři Třinec - HC ČSOB Pojišťovna Pardubice, 12.09.2014 *Hokej.cz*.  12.9.2014. BPA sport marketing a.s. ve spolupráci s eSports.cz, s.r.o. Viitattu 18.7.2021. (tšekiksi)
10. ↑  Matches *championshockeyleague.com*.  7.10.2014. Champions Hockey League (CHL) AG. Viitattu 18.7.2021. (englanniksi)
11. ↑  HC Sparta Praha - HC ČSOB Pojišťovna Pardubice, 23.11.2014 *Hokej.cz*.  23.11.2014. BPA sport marketing a.s. ve spolupráci s eSports.cz, s.r.o. Viitattu 18.7.2021. (tšekiksi)
12. ↑  Elite Prospects - HC Pardubice U18 *eliteprospects.com*. Everysport Media Group AB. Viitattu 18.7.2021. (englanniksi)
13. ↑  Ščotka a Tůma budou hrát za Litvínov. Nové smlouvy *hcverva.cz*.  11.5.2018. HC VERVA Litvínov, a.s.  Arkistoitu 18.7.2021. Viitattu 18.7.2021. (tšekiksi)
14. ↑  Elite Prospects - HC Litvinov *eliteprospects.com*. Everysport Media Group AB. Viitattu 18.7.2021. (englanniksi)
15. ↑  Elite Prospects - HC Litvinov *eliteprospects.com*. Everysport Media Group AB. Viitattu 18.7.2021. (englanniksi)
16. ↑  Obránci Kudla se Ščotkou pokračují v Litvínově! *hcverva.cz*.  23.3.2020. HC VERVA Litvínov, a.s.  Arkistoitu 18.7.2021. Viitattu 18.7.2021. (tšekiksi)
17. ↑  Elite Prospects - Czech Stats 2020-2021 *eliteprospects.com*. Everysport Media Group AB. Viitattu 18.7.2021. (englanniksi)
18. ↑  HC VERVA Litvínov - Madeta Motor České Budějovice, 05.03.2021 *Hokej.cz*.  5.3.2021. BPA sport marketing a.s. ve spolupráci s eSports.cz, s.r.o. Viitattu 18.7.2021. (tšekiksi)
19. 1 2  Puolustaja Jan Scotka JYPin takalinjoille – Ruusu jatkaa maalinsuulla ja Salmio hyökkäyksessä *jypliiga.fi*.  4.5.2021. JYP Jyväskylä Oy. Viitattu 18.7.2021.
20. ↑  Seppä, Lassi: Jan Ščotkasta JYPin kapteeni ennen ensimmäistäkään Liiga-ottelua − nuori Samuel Helenius mukana kapteenistossa *Jatkoaika.com*.  1.9.2021. Jatkoaika r.y. Viitattu 5.9.2021.
21. ↑  Saastamoinen, Lauri: Yllätysveto! Nollan Liiga-ottelun mies valittiin JYPin kapteeniksi – "Pystyn sanomaan sanottavani" *suomikiekko.com*.  1.9.2021. Nordic Sport Media. Viitattu 5.9.2021.
22. ↑  JYPin puolustukseen kapteenin mentävä aukko − Jan Ščotkan pelit jatkuvat Tšekin sarjassa *Jatkoaika.com*.  27.6.2022. Jatkoaika r.y. Viitattu 27.6.2022.
23. ↑  Zajíček, Roman: Kometa hlásí další posilu. Přichází reprezentační bek Jan Ščotka *hc-kometa.cz*.  27.6.2022. KOMETA GROUP, a.s. Viitattu 27.6.2022. (tšekiksi)
24. ↑  Saastamoinen, Lauri: Jan Scotkan uusi seura selvisi – tshekkitähti iski tylyn piikin JYPille *Leijonat.com*.  27.6.2022. Nordic Sport Media. Viitattu 27.6.2022.
25. ↑  V nominaci na MS je šest posil z NHL. Kouč Pešán čeká na další posily *hodoninsky.denik.cz*.  15.5.2021. VLTAVA LABE MEDIA a.s. Viitattu 18.7.2021. (tšekiksi)
26. ↑  Määttä, Arto: Tšekki nimesi kolme vaihtopelaajaa olympiajoukkueeseensa – JYP-puolustaja Jan Ščotka liigapelaajista mukana *Jatkoaika.com*.  26.1.2022. Jatkoaika r.y. Viitattu 26.3.2022.
27. ↑  Tilanne 29.5.2022
28. ↑  Rakousko - Česko *isport.blesk.cz*.  22.4.2021. CZECH NEWS CENTER a.s. Viitattu 18.7.2021. (tšekiksi)
29. ↑  Rakousko - Česko, 22.04.2021 *Hokej.cz*.  22.4.2021. BPA sport marketing a.s. ve spolupráci s eSports.cz, s.r.o. Viitattu 18.7.2021. (tšekiksi)
30. ↑  Rakousko - Česko, 08.04.2022 *Hokej.cz*.  8.4.2022. BPA sport marketing a.s. ve spolupráci s eSports.cz, s.r.o. Viitattu 27.6.2022. (tšekiksi)


|  |  |  |
| --- | --- | --- |
| Edeltäjä:**Jani Tuppurainen** | **JYPin kapteeni SM-liigassa**2021–2022 | Seuraaja:**Robert Rooba** |

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen